tomron87/hebrew-wikipedia-sentences-corpus huggingface dataset:
אלטון ג'ון - שירה ופסנתר
Orange Juice (בעברית: מיץ תפוזים) הוא שיר שהוקלט על ידי הזמרת-יוצרת האמריקאית מלאני מרטינז, מתוך אלבום האולפן השני שלה, K-12. השיר יצא לאור ב-6 בספטמבר 2019, על ידי חברת התקליטים אטלנטיק רקורדס, יחד עם שאר שירי האלבום, והסרט.
הוידאו קליפ הרשמי של השיר הועלה לערוץ היוטיוב של מלאני מרטינז ב-3 בפברואר 2020. נכון לאוקטובר 2020, מונה הצפיות של הקליפ עומד על מעל ל-12 מיליון צפיות.
בסמוך לצאתו, עלה השיר לרשת הזרמת המדיה ספוטיפיי, תוך שהצליח לצבור שם למעלה מ-31 מיליון השמעות.
עם יציאתו, נכנס השיר למצעד ה-LyricFind Global, בו הגיע למקום ה-8, וכן למצעד ה-LyricFind U.S, בו הגיע למקום ה-6. בנוסף, נכנס השיר לרשימת השירים המוזרמים ביותר בספוטיפיי בארצות הברית באותו היום, בו הגיע למקום ה-195.
Ordinary Things (בעברית: דברים רגילים) הוא סינגל הבכורה של הלהקה הדנית לוקאס גרהאם.
השיר יצא לאור כהורדה דיגיטלית ב-17 באוקטובר 2011 בדנמרק בתור הסינגל המוביל באלבום הקרוי על שם הלהקה.
את השיר כתבו לוקאס פורקאמר, סבסטיאן פוג, אמיל נילסן וסטפן פורסט.
מדינהתאריך יציאהפורמטחברת תקליטיםדנמרק17 באוקטובר 2011הורדה דיגיטלית • תקליטורקופנהגן רקורדס
Origin היא פלטפורמת הפצה דיגיטלית, שפותחה על ידי חברת Electronic Arts, המאפשרת לרכוש משחקי וידאו ולשחק בהם.
התוכנה אשר מכילה שירות זה זמינה בעבור המחשב האישי ובעבור הטלפון הנייד.
Origin מכילה אמצעים חברתיים כגון יצירה וניהול פרופיל אישי, תקשורת עם חברים על ידי צ'אט ואפשרות לשחק במשחקים יחדיו, אפשרות לשדר משחקים בשידור חי דרך Twitch ושיתוף ספריית המשחקים.
בשנת 2011, Electronic Arts הכריזה על כך שהיא רוצה להתאים את יכולות השירות של Origin ליכולות השירות של סטים, שהיא תוכנת השירות המתחרה שנוצרה על ידי Valve, בכך שתוסיף לפלטפורמה שמירת נתוני משחקים בענן הדיגיטלי, תיקוני תוכנה אוטומטיים, מערכת הישגים וחידושים בעבור משחק בין פלטפורמות.
בשנת 2013 ל-Origin כבר היו מעל 50 מיליון משתמשים רשומים.
Origin כבר לא זמינה להורדה אלה אפליקציה ea.
החנות של Origin מאפשרת למשתמשים לחפש ולקנות משחקים מתוך קטלוג המשחקים של Electronic Arts.
במקום לקבל קופסה או דיסק, משחק אשר נקנה בחנות התוכנה נקשר מיידית למשתמש ה-Origin וניתן להתקינו על המכשיר שעבורו ביצעת את הקנייה.
לאחר קנייה של משחק ב-Origin, התוכנה מאפשרת מחיקה והתקנה מחדש של המשחק מספר בלתי מוגבל של פעמים.
ה-Origin Client היא תוכנה אשר מתעדכנת בעצמה, דרכה ניתן להוריד משחקים, חבילות הרחבה למשחקים ותיקונים למשחקים של חברת Electronic Arts.
ה-Origin Client מעוצב בצורה דומה למתחרה שלו, סטים.
בנוסף קיימת גם אפשרות לשוחח עם חברים בצ'אט באופן פרטי או קבוצתי ולעיין ברשימת החברים.
החברה Electronic Arts מתכננת להשיק את פלטפורמת Origin עבור מכשירים ניידים (כגון מכשירי iOS) בה ההישגים מסונכרנים בין המכשירים השונים.
השירותים של פלטפורמת Origin במכשירים הניידים תהיה חינמית.
בשנת 2016 חברת Electronic Arts השיקה שירות למנויים בו ניתן לקבל גישה למשחקים במחשב האישי (PC) שבמקור נקרא EA Access.
על מנת לקבל שירות זה, משתמשים צריכים לשלם תשלום חודשי או שנתי לבחירתם.
השירות של EA Play נותן למשתמשים גישה למשחקים רבים מבית חברת Electronic Arts.
בנוסף לבעלי המנוי יש הנחה של 10% על כל המוצרים בחנות של Origin.
מתחילת מרץ 2018, לבעלי המנוי נוספה גישה למשחקים מבית החברה Warner Bros.
ב-E3 שהיה בשנת 2018, חברת Electronic Arts הכריזה על גרסה משודרגת ל-EA Access שנקראה "EA Access Premier".
בנוסף לכל מה שהגרסה הסטנדרטית מציעה, לבעלי הגרסה המשודרגת תינתן גישה לשחק בחלק מהמשחקים של חברת Electronic Arts שטרם שוחררו לקהל הרחב.
EA Downloader הושק בסוף שנת 2005. בנובמבר 2006 הוא הוחלף על ידי EA Link, שהוסיף לשירות העברת התוכן של ה-EA Downloader טריילרים, גרסאות דמו ותוכן מיוחד.
המשתמשים היו קונים משחקים באתר האינטרנט של EA Store ואז מתקינים אותם דרך ה-EA Download Manager Client.
משחקים שנקנו דרך EA Link ניתנו להורדה דרך EA Download Manager.
החברה Electronic Arts השיגה בעלות על השם המסחרי "Origin" לאחר שקנתה בשנת 1992 את החברה Origin Systems , חברה שהתבלטה בתחום המשחקים בשנות ה-80 וה-90 של המאה ה-20.
היו כמה מקרים שנויים במחלוקת בהם EA החרימו משתמשים על עבירות שביצעו שנחשבות זניחות, כגון כתיבת תגובות או הודעות פוגעניות בפורומים וצ'אטים של EA.
במהלך חודש מרץ של שנת 2011, משתמש בשם "Arno" הוחרם למשך 72 שעות שבהם לא ניתנה לו גישה למשחקי ה-Origin שהיו בבעלותו, מפני שהוא לכאורה כתב את התגובה: "כבר מכרתם את נשמותיכם לשטן EA?".
לאחר המאורע דיווח Arno על נתוני המקרה לאתר האינטרנט "Rock, Paper, Shotgun" , מה שהוביל להצהרה של חברת EA שהחרמת המשתמש של Arno הייתה טעות, ושבעתיד אכיפת עבירות בפורומים לא תתערב עם הגישה של משתמשים למשחקים שבבעלותם.
EA ספגה ביקורת על כך שמערכת הצ'אט מסוג XMPP שקיימת בתוכנה של Origin ובמשחקים שלה לא מוצפנת מספיק טוב.
סוגי המידע שקיימים בצ'אטים האלו הם תוכני ההודעות, מספרי המשתמשים ועוד.
אם מידע מהסוגים האלו ייחשף, משתמשים עלולים להיות בסכנה.
לפי דיווחים שהיו בעיתון גרמני, הגרסה הגרמנית של הסכם משתמש הקצה של Origin פוגעת בחלק מהחוקים בגרמניה, רובם קשורים להגנה על פרטיות.
לפי תומאס הוארן, שופט ופרופסור למידע, טלקומוניקציה ודיני תקשורת באוניברסיטת מינסטר, הגרסה הגרמנית של הסכם משתמש הקצה היא רק תרגום של ההסכם המקורי ללא כל שינוי.
org-mode היא תוכנה ושפת סימון לעריכת מסמכים, תכנון והכנה לדפוס, אשר זמינה כהרחבה עבור עורך הטקסט החופשי GNU Emacs.
התוכנה פותחה על ידי קרסטן דומיניק (Carsten Dominik) בשנת 2003.
כמקובל בעולם התוכנה החופשית, במהלך השנים תרמו מפתחים רבים לשיפור והרחבת היכולות המקוריות של התוכנה, אשר במקור פותחה על ידי קרסטן לשימוש עצמי.
מאז 2006 התוכנה מופצת כחלק מ-Emacs ומתוחזקת על ידי מפתחים אחרים, בתמיכת קהילת התוכנה החופשית.
בעקבות הפופולריות הרבה שלה, קובצי org החלו להיתמך במספר מערכות להכנת מסמכים לדפוס או לרשת האינטרנט ובתוכנות אחרות מלבד Emacs, המאפשרות תצוגה או מניפולציה מוגבלת של קבצים שנכתבו בשפת סימון זו.
קבצים הנושאים את הסיומת org הם קובצי טקסט פשוטים בהם משולבות הוראות בשפת סימון מיוחדת לציון מתאר (לדוגמה, ראשי פרקים של מאמר או רשימת נושאים).
ההרחבה מיושמת כאוסף של פונקציות ייעודיות בשפת Emacs Lisp.
באמצעות קיצורי מקשים ייעודיים ניתן לנווט ביעילות מרבית בתוך המסמך, להציג כותרות ברמות שונות, להסתיר או לחשוף חלקים של המסמך, לשנות רשימות תיוג ועוד.
על בסיס התמיכה הקיימת ב-Emacs, ניתן לכתוב קובצי org גם בעברית.
ניתן להוסיף הוראות ליישור הטקסט לכיוון הרצוי על פי הצורך - הן לצורך תצוגה על גבי המסך, אבל גם בזמן הייצוא ייצוא לפורמטים אחרים.
תחביר הסימון הייחודי של org-mode נתמך כיום גם על ידי שירותי אירוח הקוד הפופולריים GitHub ו-GitLab.
מספר הרחבות ייחודיות נכתבו עבור Org-mode במהלך השנים, שהרחיבו את היכולות הבסיסיות שלה.
org-babel (או פשוט "בבל") מאפשרת שילוב וביצוע קטעי קוד בטקסט וכך ניתן ליישם סגנונות אלטרנטיביים לפיתוח תוכנה, כמו בהשראת דונלד קנות'.
התמיכה במחקר הדיר נסמכת אף היא על "בבל", ומספקת דרך לחזרה על חישובים באופן המבטיח תוצאות זהות - כפי שנדרש במחקר.
"בבל" תומכת ביותר מ-70 שפות תכנות וסביבות ביצוע קוד.
ייצוא טקסט לפורמטים וסוגי מסמכים אחרים
אף שלא קיימות כיום תוכנות רבות התומכות באופן מלא בכל היכולות הטמונות בקובצי org, מדובר בשפת סימון פשוטה מאוד ולכן קל מאוד "לייצא" קבציים אלה לקבצים בפורמטים אחרים.
ניתן למשל לייצא מסמך שנכתב בפורמט זה אל קובצי PDF, Office Open XML, docx, epub, או אפילו להמירם לשפות סימון אחרות, כמו Markdown, MediaWiki.
מאחר שמנגנון הייצוא המשולב ב-org-mode משוכלל ויעיל דיו, היא נפוצה מאוד בשימוש כתחליף קל משקל לשפת LaTeX.
משתמשים המעדיפים לעשות זאת יכולים לכתוב קובצי org, בהם ניתן לשלב הוראות בסיסיות המיועדות לפענוח על ידי פרשני LaTeX, ובדרך זו להפיק מסמכי PDF ובהם הערות, מידע ביבליוגרפי, תמונות ועוד.
מאחר שתמיכה בשפת סימון זו כלולה כבר ב-Pandoc, ניתן למעשה לייצא קובצי org לכל הפורמטים הנתמכים על ידי Pandoc עצמה.
Orange Trees (בעברית: עצי תפוז) הוא שיר של הזמרת-יוצרת הוולשית מרינה דיאמנדיס, מתוך אלבום האולפן הרביעי שלה, Love + Fear.
השיר יצא להורדה דיגיטלית והזרמת מוזיקה כסינגל השלישי של האלבום ב-22 במרץ 2019, על ידי חברת אטלנטיק רקורדס.
הוא נכתב על ידי דיאמנדיס, אוסקר יירס, אריק האסל וג'ייקוב ג'רלסטרום, והופק על ידי גרס.
במהלך 2019 פורסמו מספר רמיקסים לשיר, בהם אחד שהופק על ידי הדי ג'יי הגרמני קלפטון.
מבחינה מוזיקלית, תואר "Orange Trees" כשיר אלקטרופופ ואינדי פופ, עם קצב טרופי ומילים העוסקות ברומנטיקה ובקיץ.
מרינה כתבה את השיר על עיר האי לפקדה שביוון, שבו התגוררה משפחתה בעבר.
השיר זכה לביקורות מעורבות בדרך כלל ממבקרי מוזיקה.
היו שראו בשיר בולט, או השוו אותו לסינגל קודם של מרינה, "Handmade Heaven", שגם כן עוסק בטבע.
מספר מבקרים טענו כי הוא פחות טוב מרצועות אחרות באלבום.
לשיר הופקו שני וידאו קליפים נלווים.
הקליפ הראשון בוים על ידי סופי מולר, וצולם בווילה פרטית בפוארטו ואיארטה.
באפריל 2019, יצא לאור קליפ ורטיקלי לשיר, ובו מרינה שרה כשהיא עונדת כיסוי ראש פרחוני.
באותו החודש, ביצעה מרינה את השיר בתוכנית הלייט נייט של סת' מאיירס.
הסינגל אף נכלל ברשימת השירים של סיבוב ההופעות הרביעי שלה, Love + Fear Tour.
רשימת הרצועות נחשפה באותו יום, ו-"Orange Trees" נכלל בה כרצועה השלישית האלבום.
השיר נכתב על ידי מרינה, אוסקר יירס, אריק האסל וג'ייקוב ג'רלסטרום, והופק על ידי יירס.
מרינה הקליטה את השיר באולפני וולף קאזנס שבסטוקהולם.
ב-22 במרץ 2019 יצא "Orange Trees" להורדה דיגיטלית והזרמת מוזיקה בארצות הברית, על ידי אטלנטיק רקורדס.
באותו היום, צורף השיר לסינגלים הקודמים מהאלבום, "Handmade Heaven" ו-"Superstar", למיני-אלבום בן שלוש רצועות בספוטיפיי.
ב-1 באפריל 2019, יצא השיר כסינגל ברוסיה, ואף נשלח לרדיו הלהיטים העכשוויים.
גרסת ה-CD השיווקית של השיר, המיועדת להשמעה ברדיו, הופצה באזור בנלוקס שבאירופה, על ידי אטלנטיק רקורדס ו-וורנר מיוזיק גרופ.
נכון לאפריל 2022, צבר השיר למעלה מ-25 מיליון השמעות בסך הכל.
השיר נכלל בסט-ליסט לסיבוב ההופעות Love + Fear Tour בשנת 2019. הוא בוצע בין הסינגל "Froot" מ-2015 לבין הרצועה "Teen Idle" מ-2012. רומן גוכמן מ-Riff, שסקר את הופעתה של מרינה בסן פרנסיסקו, תיאר את ההופעה החיה של השיר כנקודת השיא של המופע.
הוא החמיא ליכולתה "לכופף את גוון קולה לכדי ויברטו", שהזכיר לו את השירים הישנים בדיסקוגרפיה שלה.
הורדה דיגיטלית – רמיקס של בירסון
הורדה דיגיטלית – רמיקס של קלפטון
הורדה דיגיטלית – רמיקס של דני דאב
הורדה דיגיטלית – רמיקס אול-סטארס רגאיי של מייקל גולדוואזר ואיזי סטאר
סטרימינג – מהדורת מיני-אלבום של ספוטיפיי
"Ordeal" (בתרגום חופשי לעברית: "מבחן" או "ניסיון".
תורגם גם ל"פורענות") הוא ספר אוטוביוגרפי שכתבה לינדה לאבלייס, מי שהייתה כוכבת הסרט הפורנוגרפי פורץ הדרך "גרון עמוק" מ-1972, שהתחיל את תור הזהב של הפורנוגרפיה.
בספר מתארת לאבלייס לראשונה את קורותיה באותה תקופה, בין השאר את העובדה שנאנסה במהלך הקריירה קצרת הימים שלה בתעשיית הפורנוגרפיה.
הייתה זו הפעם הראשונה בה חשפה לאבלייס את האמת על תקופתה בתעשיית הפורנו, בניגוד לפרסומים קודמים בהם צוירה וציירה את עצמה כמשתתפת מרצון.
השינוי באופן בו תיארה את חוויותיה בספר הביא את הוצאת הספרים לדרוש ממנה לעבור בדיקת פוליגרף לפני שאישרה את כתיבת הספר.
לאבלייס הסכימה לבדיקה, ותוצאותיה אישרו שהיא דוברת אמת.
את הספר כתבה לאבלייס בשיתוף עם מייק מקגריידי, עיתונאי שכתב את רב המכר הארוטי הפרודי "Naked Came the Stranger" שהחל כמתיחה.
הספר הפך לרב-מכר, זכה להתעניינות רבה בתקשורת הממוסדת, למרות נושאו השנוי במחלוקת, והוביל לכתיבת ספר המשך בשם "Out of Bondage".
Orbcomm היא חברת תקשורת שמפעילה מערך לוויינים במסלול לווייני נמוך ומספקת שירותי אינטרנט והעברת נתונים.
נכון לשנת 2023 היא מפעילה 16 לוויינים שמשרתים מעל ל-2 מיליון לקוחות.
בנוסף לכך היא מפעילה 16 תחנות קרקע לעיבוד נתונים.
בסוף שנות ה-80 של המאה ה-20 חברת Orbital Sciences Corporation החלה לפתח רעיון בהקמת רשת תקשורת מבוססת לוויינים.
בשנת 1992 היא קיבלה אישור הפעלה ובעקות כך חתמה על חוזים לפיתוח ציוד.
בין הזוכות הייתה חברת אלישרא.
פיתוח ציוד הסתיים בתחילת 1996. באותו זמן בידי החברה היו רישיונות ב-19 מדינות.
לייוון ניסוי ראשון שוגר בשנת 1992. החברה הוקמה בשנת 1992 תוך שותפות עם Teleglobe הקנדית.
כל חברה קיבלה 50% מהמניות.
בשנים 1995–1998 שוגרו 48 לוויינים שאפשרו הפעלת רשת מסחרית.
בהמשך השנה חברה הכריזה כל פשיטת רגל.
בשנת 2001 החברה נרכשה על ידי קבוצת משקיעים והונפקה בבורסה לניירות ערך.
בשנת 2014 החלו שיגורים של לוויינים מדור חדש.
מטיפוס זה שוגרו 18 לוויינים שמהווים צי החברה גם נכון לשנת 2023 כאשר 12 לוויינים פעילים.
הלוויינים נבנו על ידי בואינג והיו מתוכננים ל-5 שנות עבודה.
בספטמבר 2021 החברה נרכשה על ידי GI Partners תמורת 1.1 מיליארד $.
היא הפכה להיות חברה פרטית ונמחקה מנסד"ק.
בשנת 2023 החברה החלה לנצל לוויינים מתקדמים מדגם Kelpie
Orbiting Solar Observatory; בראשי תיבות: OSO (טלסקופ חלל לחקר השמש) היא תוכנית של נאס"א שכללה מספר לוויינים לחקר השמש.
הלוויין הראשון שוגר בשנת 1962 והשמיני ואחרון בשנת 1975. כולם פעלו במסלול לווייני נמוך.
שבעת הלוויינים הראשונים נבנו על ידי Ball Aerospace & Technologies והשמיני על ידי יוז איירקראפט.
הלוויין כלל חלק מסתובב "הגלגל" שנתן ללוויין יציבות.
החלק השני כונה "מפרש" ועליו הותקנו מכשירים מדעים ופאנל סולארי.
חלקים אלו היו מחוברים עם מיסב שהיה צריך לפעול במשך חודשים בתנאי ריק וללא חומרי שימון.
בזמן בדיקת הלוויין השני OSO B באולם הבדיקות התרחשה הצתה של השלב השלישי של המשגר ולוויין שוגר לכיוון הגג.
היה ניתן לשיקום את הלוויין תוך שימוש בחלקי חילוף.
לוויין OSO C אבד עקב תקלה במשגר בזמן השיגור.
כל הלוויינים שוגרו מנמל החלל קייפ קנוורל בעזרת משגר מדגם דלתא.
החברה הוקמה בשנת 1982 בווירג'יניה.
בשנת 2014 היא התמזגה עם חברת אליאנט טקסיסטמס (ATK) ובשנת 2018 נרכשה על ידי נורת'רופ גראמן.
פעילות נמשכת כחלק של "מערכות חלל נורת'רופ גראמן".
החברה הוקמה בשנת 1982. בשנת 1985 היא זכתה לראשונה במכרז של נאס"א.
בשנת 1987 היא זכתה במכרז של Orbcomm לבניית לווייני החברה.
בשנת 1990 החל שימוש במשגר "פגאסוס" שפותח על ידי מהנדסי החברה.
באותה שנה החלה מכירת מניות החברה בנאסד"ק.
בשנת 1994 בוצע שיגור ראשון של משגר מדגם "טאורוס".
בשנת 2008 לראשונה שוגר לחלל גשושית שחר שפותחה על ידי מהנדסי ומדעני החברה.
בשנת 2006 שוגר לחלל לוויין מס' 500 שנבנה על ידי החברה.
בשנת 2008 נחתם חוזה עם נאס"א להעברת אספקה לתחנת החלל הבין-לאומית תוך שימוש בחללית אספקה סיגנוס ומשגר "אנטרס".
בשנת 2014 הוכרז על מיזוג עם חברת אליאנט טקסיסטמס והקמת חברה עם 13 אלף עובדים בשווי של 4.5 מיליארד דולר.
ב-18 בספטמבר 2018 נורת'רופ גראמן הודיע על תוכניות רכישה של החברה תמורת כ-9.2 מיליארד דולר.
העסקה אושרה על ידי הרגולטור ב-5 ביוני 2018.
Space Systems Group (SSG) - פעלה בתחום לוויינים קטנים.
בתחום זה נבנו לוויינים רדים למטרות שונות.
בין מוצרי היחידה משגרים "מינוטאור", "פגאסוס" ו-"אנטארס".
Advanced Programs Group (APG) - פעלה בתחום תמיכה לטיסות מאוישות.
במסגרת זה פותחה חללית אספקה לתחנת החלל הבין-לאומית.
Technical Services Division (TSD) - יחידה שסיפה תמיכה טכנית לפרויקטים שונים לרבות טלסקופ החלל ג'יימס וב.
Transportation Management Systems (TMS) - יחידה לתמיכה במערכת ניווט לוויינית ותקשורת סלולרית.
Orange Blood (בעברית: דם כתום) הוא המיני-אלבום החמישי של להקת הבנים הדרום קוריאנית .
הוא יצא ב-17 בנובמבר 2023, דרך ביליפט לאב, לצד הסינגל המוביל שלו, "Sweet Venom"
ב-15 באוקטובר 2023, הלייבל של , ביליפט לאב, הכריז על האלבום באמצעות הודעה למעריצים ב־Weverse.
על פי ציר הזמן ששותף בחשבונות המדיה החברתית שלהם, האלבום יפורסם ב-17 בנובמבר ופעולות הקידום לאלבום יחלו ב-27 באוקטובר.
ב-16 באוקטובר, הלהקה חשפה טריילר לפרויקט בן 25 שניות.
הסרטון כלל תמונות של ליקוי חמה ושקיעה שהופכת לכתומה, ואחריו המשפט "אני ואתה מחוברים דרך דם".
האלבום קודם כהמשך למוטיב הדם שהתחיל עם המיני-אלבום של הלהקה, שיצא ב-22 במאי, ומטרתו להעביר "תכנים משעשעים" שונים באמצעות "מפת דרכים של קיי-פופ".
במצעד האנטאו של דרום קוריאה, האלבום מכר יותר מ-1.38 מיליון עותקים ביום הראשון שלו בלבד והתעלה על המכירות של המיני-אלבום הקודם שלהם.
לפי דו"ח המוזיקה העולמי של הפדרציה הבין-לאומית לתעשייה הפונוגרפית (IFPI) לשנת 2023, Orange Blood היה האלבום התשעה עשר הנמכר ביותר בעולם, לאחר שמכר 1.7 מיליון עותקים.
+פרסי תוכניות מוזיקהשירתוכניתתאריך"Sweet Venom"מיוזיק בנק24 בנובמבר 2023
+מקוםתאריםמכירות (RIAJ)זהב100,000^ (KMCA)מיליון1,000,000^ (KMCA)גרסת אלבומי ויורספלטינה250,000^סיכומיםעולמי (IFPI)—1,700,000^ נתוני מכירות מבוססים על התואר בלבד.
Orgy of the Damned (בעברית: "אורגיית המקוללים") הוא אלבום אולפן של הגיטריסט הבריטי-אמריקאי סלאש, אשר יצא לאור ב-17 במאי 2024. אלבום זה הוא אלבום הסולו השני שסלאש הוציא לאור מאז אלבומו הקודם, Slash שיצא לאור ארבע עשרה שנים לפני כן, בשנת 2010.
על-פי ההערכות, לאחר שעזב את להקת Guns N' Roses בשנת 1996 החל סלאש להתנסות בסגנון הבלוז, יחד עם להקתו Slash's Blues Box, אשר התפרקה שנתיים מאוחר יותר.
בשנת 2023 חבר לשניים מחברי הלהקה- ג'וני גריפאריץ' הבסיסט וטדי אנדרדיס הקלידן.
אל השלושה הצטרף המתופף מייקל ג'רמון והמפיק המוזיקלי מייק קלינק, אשר הפיק חומרים של סלאש לאורך השנים, ואף השתתף בשיר "Dead Horse" של להקת Guns N' Roses, בו הקליט מפצח אגוזים.
ב-8 במרץ 2024, סלאש ובריאן ג'ונסון הוציאו סינגל ראשון מתוך האלבום- גרסת כיסוי לשיר "Killing Floor" של האולין וולף, בו השתתף סולן להקת Aerosmith, סטיבן טיילר, אשר ניגן בו שני סולואי הרמוניקה.
באותו יום, הכריז סלאש על השקת האלבום.
בראיון למגזין המוזיקה Rolling Stone אמר:
סלאש - גיטרה מובילה, גיטרת קצב, גיטרת פלדה הוואית (ברצועה 12)
כריס רובינסון - מפוחית, שירה מובילה (ברצועה 1)
גרי קלארק הבן - גיטרת קצב, גיטרה מובילה, שירה מובילה (ברצועה 2)
בילי גיבונס - גיטרת קצב, שירה מובילה (ברצועה 3)
לס סטרוד - מפוחית (ברצועה 3)
כריס סטייפלטון - שירה מובילה (ברצועה 4)
דורותי - שירה מובילה (ברצועה 5)
איגי פופ - שירה מובילה (ברצועה 6)
פול רודג'רס - שירה מובילה (ברצועה 7)
דמי לובאטו - שירה מובילה (ברצועה 8)
סטיבן טיילר - מפוחית וצרחות (ברצועה 9)
בריאו ג'ונסון - שירה מובילה (ברצועה 9)
ג'נה בל - שירה מלווה (ברצועה 10)
ג'סי פיו - שירה מלווה (ברצועה 10)
בת' הארט - שירה מובילה (ברצועה 11)
מאט צ'מברלין - תופים (ברצועה 12)
מייק קלינק - הפקה, הקלטה
ג'ון ספייקר - מיקסוס, הקלטה
ג'ון יואינג - סיוע בהקלטה
צ'אד שלוסר - סיוע בהקלטה (ברצועות 3–7)
דארל ת'ורפ - סיוע בהקלטה (ברצועה 4)
אוק פלדר - סיוע בהקלטה (ברצועה 8)
מאט דסיר - סיוע בהקלטה (ברצועה 9)
Orchestral Manoeuvres in the Dark (או בקיצור OMD) היא להקת מוזיקה אלקטרונית בריטית שהוקמה בשנת 1978 על ידי אנדי מקלאסקי (שירה, גיטרה בס) ופול המפריס (קלידים, שירה).
הלהקה נחשבת לאחת המשפיעות ביותר בז'אנר הסינת'-פופ, עם מכירות של למעלה מ-40 מיליון תקליטים ברחבי העולם.
מקלאסקי והמפריס נפגשו בבית הספר היסודי במיולס, אנגליה, בתחילת שנות ה-60. הם השתתפו במספר להקות מקומיות, אך חלקו סלידה מרוק גיטרות שהיה פופולרי באותה תקופה.
בשנת 1977 הם הקימו את הלהקה The Id, שהופיעה באופן קבוע באזור מרזיסייד עם חומרים מקוריים.
לאחר פירוק The Id, הם ייסדו את הפרויקט VCL XI, שהתמקד במוזיקה אלקטרונית ניסיונית.
בספטמבר 1978 הם שינו את שם הפרויקט ל-Orchestral Manoeuvres in the Dark (OMD) והחלו להופיע כצמד, תוך שימוש בסינתיסייזרים ובטייפ 4-ערוצים שכונה "וינסטון".
הופעת הבכורה שלהם התקיימה באוקטובר 1978 במועדון Eric's שבליברפול.
בשנת 1979 הם הוציאו את הסינגל הראשון שלהם, "Electricity", בלייבל העצמאי Factory Records, שעורר עניין והוביל לחתימה על חוזה עם הלייבל Dindisc.
במקום לשכור זמן אולפן, מקלאסקי והמפריס השתמשו במקדמה מהלייבל Dindisc כדי לבנות אולפן הקלטות משלהם בליברפול, שנקרא Gramophone Suite.
אלבומם השני, Organisation, שיצא מאוחר יותר באותה שנה, כלל את הסינגל "Enola Gay", שזכה להצלחה בינלאומית.
בשנת 1981, הלהקה הוציאה את האלבום Architecture & Morality, שנחשב לאחד מהישגיהם הגדולים, וכלל את הלהיטים "Souvenir", "Joan of Arc" ו-"Maid of Orleans".
האלבום הרביעי, Dazzle Ships (1983), היה ניסיוני יותר, וכלל אלמנטים של מוזיק קונקרט וקולאז'ים מרדיו גלים קצרים, אך זכה לפחות הצלחה מסחרית.
בתגובה, האלבום Junk Culture (1984) הציג סגנון פופ נגיש יותר והחזיר את הלהקה למצעדי הפזמונים עם הסינגל "Locomotion".
בשנת 1989, פול המפריס עזב את OMD יחד עם מרטין קופר ומלקולם הולמס, והם הקימו את הלהקה The Listening Pool.
מקלאסקי נותר החבר היחיד ב-OMD והמשיך להוציא אלבומים תחת שם הלהקה.
האלבומים הבאים, Liberator (1993) ו-Universal (1996), זכו לפחות הצלחה, ובשנת 1996 הלהקה התפרקה.
בשנת 2006, ההרכב הקלאסי של OMD התאחד לסיבוב הופעות שבו ביצעו את האלבום Architecture & Morality במלואו, לצד להיטים נוספים.
ההצלחה של סיבוב ההופעות הובילה להקלטת אלבום חדש, History of Modern, שיצא בשנת 2010. האלבום זכה לביקורות חיוביות והחזיר את הלהקה לתודעה הציבורית.
בשנת 2013, הם הוציאו את האלבום English Electric, שגם הוא קיבל ביקורות טובות על ידי המבקרים והמעריצים.
"Ordinary" (בעברית: "רָגִיל") הוא סינגל של הזמר-יוצר האמריקאי אלכס וורן.
השיר יצא לאור ב-7 בפברואר 2025 על ידי חברת התקליטים אטלנטיק רקורדס, ונכלל במהדורה הדיגיטלית המחודשת של מיני אלבום הבכורה שלו, You'll Be Alright, Kid (Chapter 1) ובהמשך באלבום הבכורה שלו You'll Be Alright, Kid.
השיר נכתב על ידי אלכס וורן (בשם הלידה אלכסנדר יוז), אדם יארון, קאל שפירו ומאגס דובאל.
יארון שימש גם כמפיק הראשי של השיר.
"Ordinary" מתאר את התחושות של אהבה למישהי שהופכת את החיים לבלתי רגילים, ומציג את יכולתו של וורן לתרגם רגשות למילים ולמנגינות.
+מקבץ רשימות אשר דירגו את השיר "Ordinary"ארגוןרשימהמיקוםמקורבילבורד100 השירים הטובים ביותר לשנת 202598חברת המצעדים הרשמית40 השירים הטובים ביותר לשנת 20251
הווידאו קליפ לשיר יצא במקביל להשקת הסינגל, בכיכובה של אשתו של וורן, קובר אנון.
הקליפ מציג את וורן רודף אחריה במקומות שונים, כולל יער, חוף ים ומדבר, עד שלבסוף הם מתאחדים ומתרוממים יחד לשמיים.
השיר שהה עשרה שבועות במקום הראשון במצעד הבילבורד הוט 100, והיווה את השיר הראשון של וורן שהגיע לראש המצעד.
השיר דורג במקום הראשון במצעד שירי הקיץ לשנת 2025 של בילבורד.
השיר החזיק במקום הראשון במשך כל 14 השבועות של עונת הקיץ, ממועד יום הזיכרון ועד ליום העבודה, והיה בכך ללהיט הקיץ הרשמי של השנה.
זהו השנה החמישית ברציפות ששיר יחיד שלט לכל אורך עונת הקיץ, לאחר "I Had Some Help" של פוסט מאלון ומורגן וולן בשנת 2024, "Last Night" של וולן בשנת 2023, "As It Was" של הארי סטיילס בשנת 2022 ו-"Butter" של BTS בשנת 2021.
פרסשנהקטגוריהתוצאהמקורפרס בחירת הילדים של ניקלודיאון21 ביוני 2025שיר ויראלי אהובפרס הווידאו קליפים של MTV6 בספטמבר 2025שיר השנההפופ הטוב ביותרשיר הקיץ
Organic Letters הוא כתב עת מדעי דו-שבועי שפיט, העוסק במחקר בכימיה אורגנית.
הוא נוסד בשנת 1999 ומתפרסם על ידי האגודה האמריקנית לכימיה.
בשנת 2014 עבר כתב העת למודל פרסום היברידי בגישה פתוחה.
העורך הראשי המייסד היה עמוס סמית'.
העורכת הראשית הנוכחית היא מריסה סי.
OsCommerce (Open Source Commerce) היא תוכנת סחר-אלקטרוני המבוססת על קוד פתוח הניתנת להורדה בחינם מהאינטרנט.
יוצר התוכנה הוא Harald Ponce de Leon ובתחילה נקרא הפרויקט "The Exchange Project", זו היוותה את הבסיס והיסודות למערכת הנוכחית של היום.
לאחר מספר שנים שונה שמה ל-osCommerce והוקם אתר רשמי לפרויקט המאפשר לגולשים מכל העולם להיות מעורבים באופן מלא בחלק הפיתוח וההתקדמות של המערכת.
המערכת כתובה ב-PHP ומבוססת על מסד הנתונים MySQL.
אורקוט הייתה רשת חברתית מקוונת בבעלות חברת "גוגל".
האתר נקרא על שם יוצרו, עובד גוגל בשם אורקוט בויוקוקטן.
הרשת החלה לפועל ב-2004 והייתה פופולרית בעיקר בברזיל והודו.
הרשת נסגרה ב-30 בספטמבר 2014 כדי לעודד משתמשים לעבור לרשת החברתית גוגל+.
ב-2003, גוגל הציעה לקנות את הרשת החברתית Friendster, אך החברה סירבה להצעה.
בעקבות כך גוגל פנתה לאורקוט בויוקוקטן, מהנדס תוכנה טורקי, שפיתח רשת חברתית כפרויקט עצמאי תוך כדי עבודה בגוגל.
האתר הושק ב-22 בינואר 2004, תחילה רק למוזמנים.
האתר זוכה לפופולריות עצומה בהודו, ברזיל ומדינות אחרות באמריקה הלטינית, אך לא בארצות הברית או אירופה.
במהלך 2007 יותר כ-25 מיליון גולשים ביקרו באתר מדי חודש, שיותר מ-50% מקרבם היו מברזיל, ו"אורקוט" היה לאחד מ-10 אתרי האינטרנט הפופולריים ביותר בעולם.
בסוף 2007 "אורקוט" הייתה הרשת החברתית השנייה בגדולה בעולם, אחרי מובילת השוק באותה עת "מייספייס" ופופולרית יותר מ"פייסבוק"; עם זאת בפילוח גאוגרפי מחצית מהמשתמשים של "אורקוט" היו באמריקה הלטינית, וכמעט חצי באזור אסיה-פסיפיק; ואילו בארצות הברית "פייסבוק" הייתה שנייה ובאירופה הרשת החברתית Bebo.
בישראל "אורקוט" לא הייתה פופולרית, הרשת החברתית המובילה באותן השנים הייתה "חבר'ה" והשנייה אתר "מקושרים", עד ש"פייסבוק" עקפה את שניהן בינואר 2008, והן לבסוף נסגרו.
במקור, אורקוט אוחסנה בשרתים של גוגל במדינת קליפורניה, אך באוגוסט 2008 גוגל הכריזה שתעביר את "אורקוט" לשרת בברזיל, בעיר בלו הוריזונטה, שם גם הוקם מרכז התמיכה שלה, מאחר שרוב המשתמשים שלה היו ממדינה זו.
אולם באותה תקופה עמדה בפני אישומים פליליים בברזיל, לאחר שדו"ח חשף כי "אורקוט" הפכה לחממה לפעילות פלילית.
במהלך 2010 החלה "אורקוט" להפסיד נתח שוק בהודו ובברזיל לטובת "פייסבוק", שלבסוף עקפה אותה.
ב-30 ביוני 2014, גוגל הכריזה כי האפשרות ליצור משתמשים חדשים באורקוט תיסגר מיולי 2014.
ב-30 בספטמבר 2014 האתר נסגר ואפשר למשתמשיו לגבות את פרטי הפרופיל שלהם דרך שירות הגיבוי והארכוב Google Takeout.
Orpheus Blade (אורפאוס בלייד, מאנגלית: "חרבו של אורפאוס") היא להקת פרוגרסיב מטאל ישראלית.
הלהקה הוקמה ב-2008 בישראל על ידי עדי (כהן) ביטרן, סולנית הלהקה.
לאחר מספר חילופי הרכב, בשנת 2014 הצטרפו ללהקה אדי למישוב (גיטרת באס), שקד פורמן (תופים), גל בן חיים (גיטרה).
בנוסף הצטרף ללהקה הזמר הנינג באסה (Henning Basse), חבר לשעבר בלהקות Sons of Seasons , Mayan , Karmaflow ועוד.
באפריל 2014 שוחרר הסינגל הראשון, Dismissal.
אלבום הבכורה בשם Wolf's Cry (בתרגום חופשי "קריאת זאב") שוחרר בשנת 2015 על ידי חברת הפקות Pitch Black Records.
האלבום הוא למעשה אלבום קונספט, המדבר על אנשי זאב ועל היחסים בין אדם לבין חיה.
עדי ביטרן הלחינה וכתבה כל שירי האלבום, חלקם בשיתוף עם ארז יוחנן, שבנוסף גם השתתף בהקלטות.
האלבום נכתב והוקלט במשך כ-6 שנים וזכה לביקורת חיובית בישראל ומחוצה לה עם יציאתו.
בינואר 2018 הוציאו סינגל בשם On Madness.
בפברואר 2022 הוציאו סינגל בשם My Arms For Those Wings.
בנוסף, בהופעות יוחאי דוידוף מחליף את הנינג באסה בשירה
Oshkosh M911 (קרויה גם Oshkosh M911 8x6) הוא משאית בתצורת סמי-טריילר המשמשת כמוביל טנקים, וציוד כבד, אשר נבנה על ידי יצרנית המשאיות ה-אמריקאית אושקוש בין השנים 1970–1990.
יוצרו 1,000 יחידות עבור צבא ארצות הברית.
קיבולת עומס - כ-45 טון
פריקה אחורית - מנגנון מכני אוטומטי לפתיחה ונעילה
עובי רצפה ודפנות העמסה - 12 מ"מ
עובי צידי גוף הרכב - 10 מ"מ
נפח גוף המזחלה - 25 מ"ק
זווית מעלית גוף - 52°
טווח נסיעה - 1,344 ק"מ (בדרך סלולה), 990 ק"מ (בדרך עפר, במהירות אופטימלית)
רדיוס סיבוב - 13.7 מטר (ללא טריילר)
Original (בעברית: מקורי) הוא סינגל שהוקלט על ידי הזמרת האוסטרלית סיה.
השיר יצא לאור ב-10 בינואר 2020, כשיר הנושא של הסרט המצליח "דוליטל".
שיר זה הוא שיר הסולו הראשון של סיה מאז השיר "Out There".
עם יציאתו נכנס השיר אל המקום ה-20 במצעד השירים שבסלובקיה.
ב-Vulture זכה השיר לביקורת חיובית, תוך שהוא תואר כשיר "פופ בו סיה מצליחה למצות את עצמה".
כמו כן, הופנו כלפי השיר ביקורות נוספות.
קליפ המילים הרשמי של השיר הועלה לערוץ היוטיוב של סיה ב-17 בינואר 2020, תוך שצבר למעלה מ-2 מיליון צפיות.
Osmanthus (בסינית: 木犀属, פין-יין: Mùxī shǔ) הוא סוג המכיל כ-30 מינים של צמחים בעלי פרחים במשפחת הזיתיים.
מרבית המינים מצויים במזרח אסיה (סין, יפן, קוריאה, אינדוצ'ינה, הימלאיה וכו') עם כמה מינים בקווקז, קלדוניה החדשה וסומטרה.
גודלם של Osmanthus נע בין שיחים לעצים קטנים, 2-12 מטרים.
העלים נגדיים, ירוקי-עד ופשוטים, עם שוליים שלמים, משוננים או בעלי שיניים גסות.
הפרחים מיוצרים באביב, בקיץ או בסתיו, כאשר אורך כל פרח הוא כ-1 ס"מ, לבן, עם עלי כותרת על בסיס צינורי.
הפרחים גדלים במצבורים על ענפים דקים לצד העלים, ולחלק מהמינים, (כגון 桂花 - Osmanthus fragrans) ניחוח חזק ובשל כך נשתלים בגינות ציבוריות ופארקים.
הפרי קטן (10–15 מ"מ), כחול כהה קשה עור לסגול ובית הגלעין מכיל זרע יחיד.
"Orinoco Flow" שהופץ גם בשם "Orinoco Flow (Sail Away)", הוא שיר שהוקלט על ידי הזמרת-יוצרת והמוזיקאית האירית אניה, מתוך אלבום האולפן השני שלה, Watermark.
השיר יצא לאור ב-15 באוקטובר 1988, על ידי חברות התקליטים גפן רקורדס והאחים וורנר, כסינגל המוביל מתוך האלבום.
הוא שהה בראש מצעד הסינגלים הבריטי במשך שלושה שבועות וקיבל שתי מועמדויות לפרס גראמי בקטגוריות "הווידאו קליפ הטוב ביותר" ו"ביצוע העידן החדש הטוב ביותר", במהלך טקס פרסי גראמי ה-32.
בשנת 2020 דירגו בגרדיאן את "Orinoco Flow" במקום ה-77 ברשימת "100 הסינגלים הגדולים ביותר בבריטניה בכל הזמנים".
השיר הופץ כסינגל המוביל מאלבום האולפן השני של אניה, Watermark, באוקטובר 1988. הוא זכה להצלחה עולמית והגיע למקום הראשון במספר מדינות, ביניהן בלגיה, אירלנד, הולנד, שווייץ והממלכה המאוחדת.
במצעד הסינגלים הבריטי שהה השיר במשך שלושה שבועות במקום הראשון.
בארצות הברית הגיע למקום ה-24 במקום באפריל 1989.
חלק משמו נגזר משמם של אולפני אורינוקו (שונה בהמשך לאולפני מילוקו, שם גם הוקלט) ומנהר בעל אותו השם.
אקורדי הפיציקטו כונו כ"צלילי העידן החדש".
המפיק המשותף, רוס קולום הוזכר בשיר בדומה לרוב דיקינס.
בשנת 1994 נכלל השיר באלבום האוסף, Pure Moods, שיצא לאור על ידי חברת התקליטים וירג'ין רקורדס.
בשנת 1998 יצא לאור הרמיקס הרשמי של "Orinoco Flow" לציון עשור מצאתו המקורית.
כלפי מילותיו הופנו ביקורות שונות.
נד ראגט מ-AllMusic תיאר את השיר כ"מובהק" וכ"קליט ממש".
הוא ציין כי "הדרמטיות הגלומה בו, מבוצעת על ידי אניה בצורה עדינה".
הווידאו קליפ הרשמי של השיר פורסם לראשונה ביוטיוב ב-22 באוקטובר 2008, כאשר עלה לערוץ הרשמי של אניה.
הוא בוים על ידי מייקל גוגן.
מקוםתאריםמכירות בריטניה (BPI) כסף 250,000
אזורתאריך יציאהפורמטחברת תקליטיםמקוראירופה15 באוקטובר 1988תקליט 7 אינץ'האחים וורנרארצות הברית10 בינואר 1989תקליטגפן • האחים וורנר
Orquídeas הוא אלבום האולפן הרביעי והאלבום השני בשפה הספרדית של הזמרת-יוצרת האמריקאית קאלי אוצ'יס.
האלבום יצא לאור ב-12 בינואר 2024, על ידי חברת התקליטים גפן רקורדס.
האלבום כולל הופעות אורח של פסו פלומה, אל אלפא, סיטי גירלז, קרול ג'י וראו אלחנדרו.
האלבום עצמו הפך לאלבום שהגיע הכי גבוה ביותר מאלבומיה של אוצ'יס במצעד בילבורד 200 עם יציאתו, והגיע לראשונה למקום השני עם 69,000 מכירות.
ב-21 באפריל 2022, חשפה אוצ'יס למגזין בילבורד שקיימים לה שני אלבומים מוכנים, אחד באנגלית ואחד בספרדית.
ביולי 2023, אוצ'יס הכריזה על "עידן חדש" למוזיקה שלה, יחד עם סינגל חדש בשם "Muñekita", עם הראפר הדומיניקני אל אלפא והראפרית האמריקאית JT מההרכב סיטי גירלז, כסינגל הראשון לאלבומה הקרוב.
הסינגל אשר יצא לאור ב-4 באוגוסט 2023. ב-11 באוקטובר 2023, אוצ'יס הכריזה על אלבום האולפן הרביעי שלה, שיקרא Orquídeas, ויצא לאור ב-12 בינואר 2024, לצד עטיפתו של האלבום.
ב-16 באוקטובר 2023, היא הכריזה על הסינגל השני של האלבום "Te Mata", שיצא ב-20 באוקטובר 2023, לצד וידאו הקליפ שלו.
הסינגל השלישי והאחרון של האלבום "Labios Mordidos", יחד עם הזמרת הקולומביאנית קרול ג'י, יצא לאור ב-24 בנובמבר 2023, לצד וידאו קליפ שלו.
פרסתאריךקטגוריהתוצאהמקורפרס גראמי הלטיני14 בנובמבר 2024אלבום הפופ הווקאלי הטוב ביותרפרס גראמי26 בינואר 2025אלבום הפופ הלטיני הטוב ביותר
+ תאריכי יציאות לאור ופורמטים עבור Orquídeasאזורתאריך יציאהפורמטחברת תקליטיםמקורכלל העולם12 בינואר 2024הורדה דיגיטלית • הזרמת מוזיקה • תקליטור • תקליטגפן רקורדס
Osobyste (מעוצב באוקראינית: ; בעברית: אישי) הוא המיני-אלבום השני של הזמרת האוקראינית ג'רי הייל.
את האלבום הוציאה ב-9 באפריל 2021 לאור חברת התקליטים בסט מיוזיק.
הוא כולל שש רצועות, כולן מושרות באוקראינית.
זוהי היצירה השנייה באורכה של הייל עד כה.
על מנת לקדם את המיני-אלבום יצאו קדם לפרסומו סינגל מסחרי אחד: "", שלא נכנס לטופ-היט, מצעד הפזמונים השבועי באוקראינה.
Ouran High School Host Club, או בעברית מועדון האירוח של תיכון אוראן, היא סדרת אנימה יפנית אשר נוצרה על ידי ביסקו הטורי.
הסדרה מספרת על מועדון האירוח ("הוסט קלאב") של בית הספר הפרטי והיוקרתי, אקדמית אוראן, על חבריו השונים, על הלקוחות שלו ועל ההווי בבית הספר.
גיבורת הסדרה היא נערה ענייה בשם הארוהי, שמצטרפת למועדון לאחר שהחברים חושבים בטעות שהיא נער.
הסדרה החלה בתור מאנגה באותו השם, שפורסמה לראשונה במגזין היפני LALA באוגוסט 2003. ביפן יצאו לאור 18 כרכים של המאנגה.
בשנת 2006 הופקה סדרת האנימה שאורכה הוא 26 פרקים.
את האנימה הפיק סטודיו בונז.
בסדרה בדיחות רבות על חשבונן של סדרות שוג'ו (למשל שימוש מוגזם בוורדים ובעלי סאקורה עפים ברקע), וגם בני ההוסט קלאב הם למעשה הסטראוטיפים הקלסיים של השוג'ו.
בדיחות אלה הופכות את הסדרה למעין סדרת פארודיה על סדרות שוג'ו.
אקדמיית אוראן היא בית ספר פרטי שרוב תלמידיו הם בני עשירים.
לבית הספר מתקבלת נערה ענייה בשם הארוהי פוג'יוקה, שהתקבלה על בסיס מלגת לימודים, ובגלל מצבה הפיננסי לא קנתה את התלבושת הרשמית של בית הספר.
באחד הימים מגיעה הארוהי בטעות לחדר המוזיקה השלישי, שלמעשה הוא מקום משכנו של מועדון האירוח.
המועדון מורכב מחבורה של שישה נערים יפים, שמטרתם היא לגרום אושר לבנות האקדמיה.
הנערות אשר מתארחות במועדון בוחרות איזה מהמארחים הן מעדיפות, וכשמתחשק להן הן באות לחדר המועדון, לדבר עם המארח החביב עליהן או לשבת לכוס תה וארוחה.
הארוהי מפתחת שיחה עם חברי המועדון, ועקב המראה החיצוני המטעה שלה כולם חושבים אותה לבן.
בלי כוונה היא שוברת כד יקר ששוויו 8,000,000 ין ואשר היה אמור להיות מוצע למכירה פומבית.
כיוון שאין לה כסף כדי לשלם על הכד היקר, חברי המועדון הופכים אותה ל"כלבלב" של המועדון ושולחים אותה לעשות עבורם מטלות שונות.
מאוחר יותר, הם מורידים ממנה את המשקפיים לרגע, וכאשר הם מגלים פנים יפות, הם מחליטים לצרף את הארוהי לצוות המארחים.
גם כאשר כולם כבר מבינים שהארוהי היא בחורה, נופלת ההחלטה להסתיר את העובדה משאר בית הספר ובייחוד מהבנות, שחלק מהן מחבבות את הארוהי.
בסדרה יש שבע דמויות בולטות.
הדמות הראשית היא הארוהי פוג'יוקה, ושש הדמויות האחרות הן חברי המועדון האחרים.
לכול דמות ישנו "סוג" שמוצמד להם כדי להקל על האורחות לבחור מארח, והם הסטראוטיפים הקלאסיים בסדרות שוג'ו.
הארוהי היא נערה פיקחית והגיונית שהחלה את שנת הלימודים הראשונה בבית הספר אוראן.
בשונה מהחבורה המטורפת סביבה, הארוהי אינה תיאטרלית ומוזרה.
היא אדישה מעט ומתנהגת בטבעיות.
אימה של הארוהי נפטרה לפני עשר שנים.
היא הייתה עורכת דין, והארוהי רוצה ללכת בדרכה.
הארוהי גרה בדירה קטנה עם אביה, שהוא קרוס דרסר וביסקסואל.
להארוהי חשוב מאוד להצליח בלימודים, דבר שלא תמיד מתאפשר עקב מחויבות למועדון.
לפי ילדי המועדון, היא מתנהגת בצורה לא נשית במיוחד, ובכל הזדמנות הם מנסים לגרום לה להתנהג ולהיראות נשית יותר.
טאמאקי הוא נשיא המועדון ומייסדו.
טאמאקי הבלונדיני הוא נסיך בית הספר, הבן של המנהל וגם מארח פופולרי מאוד בגלל היופי שלו והתנהגותו הג'נטלמנית.
כשאין לקוחות הוא מתנהג בטיפשות.
טאמאקי בא ממשפחה עשירה במיוחד, והוא נוטה להתנשא על אחרים ולסווגם כפשוטי עם.
הוא דרמה קווין, וההתנהגות שלו מאופיינת בתאטרליות ונטייה להגזמה.
בדרך כלל נסחף מאוד אחרי רגשותיו ומבטיח הבטחות חסרות אחריות.
הוא מנסה תמיד למשוך תשומת לב, בייחוד את תשומת הלב של הארוהי.
לטאמאקי יש סיפור חיים עצוב ומשפחה מורכבת.
אמו מתגוררת בפריז ונאסר עליו ליצור עימה קשר, וסבתו שונאת אותו כיוון שאימו היא המאהבת של בנה.
טאמאקי התאהב בהארוהי ברגע שגילה שהיא נערה.
במהלך הסדרה הוא מנסה להרשים אותה ללא הצלחה, אך לקראת סוף הסדרה השניים מתקרבים והופכים לחברים טובים.
הוא מעוניין ביותר מכך, אבל הארוהי אינה ממהרת לחשוף את רגשותיה.
קיויה הוא האחראי על ענייני הכספים של המועדון.
ברוב הופעותיו בסדרה הוא מתעסק בטפסים וברשימות.
הוא נוהג למכור תמונות וחפצים אישיים של חברי המועדון כדי לממן את הבזבוזים הרבים של המועדון.
הוא חבר טוב של טאמאקי.
קיויה הוא חכם ומסיק מסקנות במהירות, והראשון שהבין שהארוהי היא לא בן.
משפחתו של קיויה עשירה מאוד ויש בבעלותה נכסים רבים ורשת של בתי חולים.
אביו הוא איש עסקים מצליח וקפדן.
קיויה שואף להצליח בחברה של אביו ולגבור על שני אחיו הבכורים.
היקארו וקאורו היטאצ'ין, "הילד הרע"
היקרו וקארו הם שני אחים תאומים, אך שונים מאוד באישיותם.
שניהם יוצרים של הומוסקסואליים בהפגנות המיניות ביניהם אך שניהם נמשכים במידה להארוהי, לא חברותיים במיוחד.
קאורו הוא האח הקטן יותר אך למרות זאת הוא יותר רגוע ומנסה להוות דוגמה אישית להיקארו.
היקארו, השני למרות היותו הגדול נוטה לבכות ולהתלונן.
היקרו וקאורו מאוד אוהבים את הארוהי.
הם חבריה לכיתה, והיא היחידה שיודעת להבדיל ביניהם.
בעבר היו התאומים מסתובבים רק אחד עם השני ולא נפתחו בפני איש, אך מצב זה השתנה אחרי שהצטרפו למועדון ובמיוחד אחרי שהכירו את הארוהי.
התאומים אוהבים להציק, הם מתנהגים ברעשנות ובחוסר רגישות.
למרות זאת הם פופולריים מאוד בקרב הבנות, שנמשכות לאהבת האחים העמוקה שהם מציגים.
מיטסקוני האנינזוקה 'האני', "ילד קטן וחמוד"
האני הוא המארח המייצג את סגנון ה"לולי-שוטה", כלומר ילד קטן וחמוד עד גיל שש.
למרות שהוא לומד בכיתה י"ב, הוא מתנהג בילדותיות ותמימות וסוחב איתו בובה של ארנבון שמאוד יקרה לו.
הוא אוהב מאוד לאכול מתוקים.
הוא בן למשפחת האנינזוקה המכובדת והידועה, שאימנה את צבא ומשטרת יפן ומדינות נוספות.
כיאה למסורת המשפחתית, הוא אלוף אמנויות לחימה.
האני הוא חברו הטוב ביותר של מורי ותמיד נמצא בסביבתו.
הבנות מחבבות אותו בגלל האופטימיות התמידית שלו, כיוון שהוא חמוד, ובגלל מערכת היחסים ההדוקה בינו לבין מורי.
טאקאשי מורינזוקה 'מורי', "החזק והשתקן"
מורי הוא בן דודו של האני וחבר טוב שלו.
האני, שלומד איתו בכיתה, חשוב לו מאוד והוא מוכן לעשות למענו הכל.
מורי שתקן מאוד, ממעט בדיבור ובחיוכים.
הוא גבוה ושרירי, ואלוף יפן בקנדו.
משפחת מורינזוקה שירתה את משפחת האנינזוקה במשך דורות רבים, ולפני שני דורות אוחדו המשפחות בקשרי נישואים, אבל מורי עדיין מתנהג כלפי האני בנאמנות וסבלנות רבה.
הוא מגן עליו ועוזר לו בכל מה שיבקש.
מופיעה רק בפרק הראשון של האנימה.
היא מקנאת ביחס של טאמאקי להארוהי.
היא זורקת את התיק של הארוהי למזרקת בית הספר וגם מאשימה את הארוהי, מבלי שידעה שהיא בת, שהיא ניסתה להטריד אותה מינית.
אף על פי שהארוהי לא מספרת על כך לטאמאקי, הוא מכריז שהארוהי לא היה עושה דבר כזה, ומסלק את אינוקוג'י מהמועדון.
מופיעה רק פרק אחד באנימה ומתוארת כנערה הפכפכה.
לאחר שהארוהי שמה לב לקשר בין קאנקו למייבא כלי התה, סוזושימה טורו, מתגלה שקנאקו מאורסת לו מילדות.
טאמאקי זומם להחזיר אותם להיות זוג מאוהב, ובזמן הריקוד של סוזושימה וקאנקו, סוזושימה מציע לה שוב נישואים.
הנשיקה המובטחת מטאמאקי הופכת לנשיקה בלחי מהארוהי.
כשטאמאקי מנסה למנוע את הנשיקה, הוא מחליק ובטעות דוחף את הארוהי לנשק את קאנקו על שפתיה.
רנגה הגיעה למועדון האירוח לאחר שראתה תמונה של קיויה, שדומה לדמות שהיא מעריצה.
היא העמידה פנים שהיא ארוסתו והחליטה על דעת עצמה להפוך למנהלת מועדון האירוח.
בתור המנהלת החדשה, היא הכריזה שהמועדון זול ושטחי, והוסיפה לכל אחד מן המארחים, מלבד קיויה 'צד אפל', אך לאחר שהעניינים מרחיקים לכת, קיויה דוחה את רנגה והיא, מצידה, מתאהבת בהארוהי.
רגנה מופיעה ברוב הפרקים, כל כניסה שלה בדרך כלל מלווה ברעש חזק של מנוע, כשהיא עומדת על במה שיוצאת מהרצפה.
רנגה מרבה ללבוש קוספלייס, והתאומים מכנים אותה "אוטאקו", כינוי שמשמעותו אדם המכור לאנימה ומנגה.
המועדון הוקם על ידי טאמאקי בשנתו הראשונה בתיכון אוראן.
מועדון האירוח של אקדמיית אוראן כולל שבעה חברים ומטרתו הוא להנעים את זמנן של הנערות בבית הספר אשר מוצאות זמן כדי להגיע לביקור.
כל נערה אשר מגיעה למועדון נחשבת ללקוחה.
היא יכולה לבחור מי תרצה שיהיה המארח שלה.
במועדון היא יכולה לדבר עם המארח, לשתף אותו בבעיות אישיות ולהתייעץ איתו, או לשבת ולפטפט על כוס תה ועוגה.
המועדון שוכן בחדר בשם 'חדר המוזיקה השלישי',אולם גדול ומפואר, מלא ברהיטים ובקישוטים יקרים.
המועדון נחלץ מפעם לפעם לעזרת תלמידי בית הספר בפתרון בעיות שונות המקשות על חיי היום-יום שלהם.
מועדון ה'זוקה' הוא מועדון הפעיל בבית הספר 'סנט לובליאה', אקדמיה יוקרתית לבנות בלבד.
המועדון מעלה הצגות ומופעים מרשימים בפני בנות בית הספר, הכוללים שירה, משחק וריקודים.
שמו הרשמי של המועדון הוא 'חברת השושן הלבן'.
שם זה הוא כפל משמעות מפני ששושנה ביפנית נקראת יורי וזהו גם כינוי ללסביות.
המועדון כולל שלוש חברות: אמאקוסה בניאו (בניברה) ומאיהארה צ'יזורו (סוזורן) מכיתה י"א, וטסוובוקי הינאקו (הינאגיקו) מכיתה י'.
במופעים משתתפות בנות רבות נוספות.
הופעות המועדון כוללות אלמנטים קלאסיים, כגון בלט, אופרה, איפור כבד ותלבושות מיושנות ומפוארות.
בנות מועדון זוקה פופולריות מאוד בלובליאה, ותלמידות רבות מעריצות אותן, ובייחוד את יושבת הראש, בניברה.
המועדון מסוכסך עם מועדון האירוח עקב הגישות השונות שלהם לגבי חיזור ויחס לנשים.
בנוסף, בנות הזוקה מבינות מיד שהארוהי נערה ושואפות לצרף אותה למועדון שלהן.
הן מכנות אותה "אוטומה", כינוי שפירושו בתולה טהורה.
החבר היחיד במועדון זה המוצג בסדרה הוא תלמיד בעל שיער בלונדיני עטוי ברדס בשם אומיהיטו נקוזוואה.
המועדון מתעסק בסוגים שונים של אביזרים וחפצים שקשורים לכישוף שחור.
לדוגמה, נקוזוואה מסתובב תמיד עם בובת כפפה בצורת חתול בשם בלזנף.
ישנה גם בובת עץ בצורת בלזנף, והאגדה אומרת שתוטל קללה על מי ששמו נכתב על גב בובה כזו.
היחיד שמאמין באגדה זאת הוא טאמאקי, אשר מפחד פחד מוות מנקוזוואה ומהמועדון בכלל.
נקוזוואה מפחד מאור והוא נוהג להסתובב בחושך.
במועדון חברים שלושה תלמידים, כאשר הדומיננטי מביניהם הוא היושב ראש, אקירה קומטוזואה.
שני החברים האחרים, טומוצ'יקה סקיו וצ'יקגו אקיו, ממלאים את הוראותיו של יושב הראש.
מטרת צוות העיתון היא להיות פופולריים יותר מאשר מועדון האירוח, אבל העיתון שלהם מכיל רק תוכן רכילותי זול ולעיתים אפילו מומצא, ואף אחד לא מתעניין בו.
קומטוזואה לא מהסס להשתמש בתחבולות כדי שהעיתון שלו לא ייסגר, במטרה להגשים את החלום הפרטי שלו: להיות עיתונאי מקצועי.
הארוהי: מאיה סאקמוטו (Maaya Sakamoto) (ארית' בפיינל פנטזי VII ומאטצ'ורי בנארוטו)
טאמאקי: מאמורו מייאנו (Mamoru Miyano) (לייט יאגאמי במחברת המוות וריקו ב־Kingdom Hearts)
האני: איאקה סאיטו (Ayaka Saito) (מומיג'י סומה בפרוטס באסקט)
מורי: דאיסוקה קיריי (Daisuke Kirii) (טארו במרמייד מלודי )
קאורו: יושינורי פוגיטה (Yoshinori Fujita) (איסומי בהיקארו נו גו)
היקארו: קיניצ'י סוזומורה (Kenichi Suzumura) (גם אסוקה בגנדאם סיד דסטיני)
הוא המדבב היחיד שמדבב גם בסדרת האנימה וגם ב־Drama CD, שם דיבב את קאורו.
קיויה אוטורי: מאסיה מטצ'וקזה (Masaya Matsukaze) (גם Blues.exe בגרסה היפנית של מגה מן)
Otis הוא שיר של צמד ההיפ הופ האמריקאים קניה וסט וג'יי זי.
השיר יצא ב-20 ביולי 2011 בתור הסינגל השני מתוך אלבום הסטודיו המשותף של וסט וג'יי זי, Watch the Throne.
בשיר סומפל בכבדות קולו של זמר מוזיקת הנשמה האמריקאי אוטיס רדינג על ידי קניה וסט, שהפיק את השיר.
עטיפת הסינגל עוצבה על ידי מעצב האופנה האיטלקי ריקרדו טיסקי.
בעקבות השקתו, השיר זכה לסיקור משמעותי על ידי מספר מקורות, וקיבל ביקורות חיוביות ביותר ממבקרי מוזיקה.
לשיר נוצרו רמיקסים רבים, כשבין האמנים ששרים ברמיקסים שנוצרו הם ג'יידאקיס, ג'סטין ביבר, Styles P ודה גיים.
ב-20 ביולי 2011 יצא הסינגל לתחנות הרדיו בארצות הברית וב-22 ביולי יצא להורדה דיגיטלית ב-iTunes.
בשבוע הראשון לצאתו מכר הסינגל 44,000 עותקים דיגיטליים, ובשבוע שאחריו קפץ לטופ 10 במצעד השירים הדיגיטליים בארצות הברית כשמכר מעל 113,000 עותקים.
ב-31 ביולי הגיע Otis בהופעת הבכורה שלו למקום ה-47 במצעד הבילבורד הוט 100, אך מאז הגיע בשיאו למקום ה-2 במצעד שירי הראפ של בילבורד ולמקום 12 במצעד הבילבורד הוט 100. הוא נשאר במצעד 20 שבועות.
ב-7 ביולי 2011, Otis ביחד עם שאר שירי האלבום הושמע בתצוגה מקדימה בהאזנה פרטית על ידי ג'יי זי במלון מרסר שבניו יורק, מה-מקבוק פרו שלו עבור קבוצת עיתונאים וכתבי מוזיקה נבחרת.
לאחר מפגשי ההאזנה, אושר כי Otis יופיע ב-Watch the Throne.
בשיר סומפל קולו של זמר הנשמה האמריקאי אוטיס רדינג, מתוך שירו Try a Little Tenderness.
השיר הושמע בבכורה ב-20 ביולי 2011 ולאחר מכן יצא להורדה לאינטרנט כסינגל שיווקי על מנת לקדם את האלבום.
ב-22 ביולי אושר Otis כסינגל רשמי ויצא ל-iTunes.
השיר ניתן להורדה בחינם לאלו שקנו את האלבום בהזמנה מראש.
הוא יצא לתחנות הרדיו העולמיות ב-9 באוגוסט.
Otis הוא שיר בעל אורך של 2:58 דקות.
את השיר הפיק קניה וסט, שסמפל בכבדות את קולו של אוטיס רדינג.
וסט וג'יי זי שרים במהירות ראפ בזמן שקולות הסמפול נשמעים ברקע בתור חלק מהמנגינה, וזאת בדומה לרבים מהשירים המופקים על ידי וסט.
השיר קיבל ביקורות רבות, רובן חיוביות.
באתר בילבורד נרשם כי "Otis משתפר בכל פעם שהוא מושמע".
בשיר אין פזמון והוא מסתיים בצרחות חזקות, שהן סמפול מתוך השיר Don't Tell a Lie About Me and I Won't Tell the Truth About You של ג'יימס בראון.
ב-6 בנובמבר 2011, השיר היה מועמד לפרס EMA בקטגוריית "שיר ההיפ הופ הטוב ביותר", אך הפסיד ל-Space Bound של אמינם.
Otis מועמד לשני פרסי גראמי בקטגוריות "שיר הראפ הטוב ביותר" ו"ביצוע הראפ הטוב ביותר" בטקס גראמי ה-54, מה שהפך את וסט לזמר בעל מספר המועמדויות הגבוה ביותר בקטגוריית "שיר הראפ הטוב ביותר", עם 6 מועמדויות.
לבסוף זכה השיר בפרס גראמי בקטגוריית "ביצוע הראפ הטוב ביותר".
Other Voices הוא אלבום האולפן השביעי של להקת הרוק האמריקאית הדלתות, שיצא לאור על ידי אלקטרה רקורדס באוקטובר 1971. זה היה האלבום הראשון שהוציאה הלהקה לאחר מותו של הסולן ג'ים מוריסון ביולי 1971, כאשר הקלידן ריי מנזרק והגיטריסט רובי קריגר חלקו את השירה המובילה.
הקלטת קטעי האלבום החלו לפני מותו של מוריסון והלהקה קיוותה שמוריסון יחזור מפריז כדי לסיים אותם.
הקלטת האלבום החלה בעת שהה מוריסון בחופשת חג בצרפת.
השיר "Down on the Farm" היה אמור להיכלל באלבום הקודם, אך מוריסון לא רצה בזאת.
לדברי מנזרק, חלק מהשירים נוגנו בחזרות עם מוריסון בטרם יצא לפריז.
שלושת חברי הלהקה הנותרים הקליטו והוציאו את האלבום ללא מוריסון.
האלבום לא יצא על גבי CD עד לשנת 2006, שבה יצא בהוצאת הלייבל Timeless Holland label יחד עם האלבום Full Circle.
בעקבות ההצלחה הביקורתית והמסחרית של L.A.
Woman ומותו של ג'ים מוריסון בשנת 1971, המשיכו חברי להקת הדלתות ששרדו כשלישייה להקליט את אלבומם השביעי.
בהתייחסו לאלבום בשנת 2021, רובי קריגר ציין את הקושי של הלהקה להמשיך לעבוד לאחר מותו של מוריסון:זו הייתה תקופה קשה, כמובן.
שלושתנו התאמנו כל הזמן, כתבנו דברים חדשים.
כשג'ים מת, אמרנו, "ג'יז, מה נעשה?" אנחנו יכולים פשוט לוותר על זה, או, אתה יודע, יש לנו את כל השירים האלה.
בואו ניכנס ונקליט ונראה מה קורה.
כנראה שלא היינו צריכים להוציא את זה כל כך מהר אחרי מותו של ג'ים.
פשוט הרגשנו שזה כל מה שאנחנו יכולים לעשות.
חברת התקליטים, אלקטרה, רצו שנמשיך.
זו לא הייתה החלטה כל כך קשה.
לדברי ג'ק הולצמן, Other Voices מכר כ-300,000 עותקים במהדורה המקורית.
ברקורד וורלד אמרו כי הסינגל "Tightrope Ride" הוא "נוקאאוט שמדגים היטב את יכולתה של הלהקה להמשיך להתנדנד בהצלחה עם Other Voices".
האלבום יצא על גבי תקליטור רק ב-23 באוקטובר 2006, על ידי חברת התקליטים Timeless Holland, יחד עם האלבום Full Circle.
במשך שנים, הדלתות התעלמו במידה רבה משני אלבומי האולפן האחרונים שהוקלטו ללא מוריסון, ולא היו להם תוכניות להוציא מחדש את האלבומים על גבי תקליטורים.
באותה תקופה, הדלתות הצהירו כי אין ברשותם את קלטות המאסטר, אך חומרים מחודשים משני האלבומים הופיעו באוספים שונים, בעיקר באוסף Box Set משנת 1997 והאוסף משנת 2000 The Best of the Doors.
ב-27 בספטמבר 2011, הדלתות סוף סוף העניקו ל-Other Voices (יחד עם Full Circle) את המהדורה המחודשת הרשמית הראשונה שלו, אם כי היה זמין רק באמצעות הורדה דיגיטלית.
קלטות המאסטר המקוריות אושרו כמשמשות במהדורות מחודשות אלה.
ב-29 במאי 2015, הוכרז כי Other Voices ו-Full Circle ישוחררו מחדש יחד על סט של 2 תקליטורים ובנפרד על גבי תקליט במשקל 180 גרם על ידי Rhino Records ב-4 בספטמבר של אותה שנה.
ערכת התקליטורים כוללת את "Treetrunk" - הבי-סייד של הסינגל "Get Up and Dance" - כרצועת הבונוס היחידה שלו.
ריי מנזרק - שירה, קלידים, הפקה
רובי קריגר - שירה, גיטרה, הפקה
ג'ון דנסמור - תופים, הפקה
וולפגנג מלץ - בס בשיר "Hang on to Your Life"
ריי נפוליטני - בס בשיר "Ships w/ Sails"
וילי רוף - בס אקוסטי בשיר "Ships w/ Sails"
פרנסיסקו אגואבלה - כלי הקשה בשירים "Ships w/ Sails" ו-"Hang on to Your Life"
אמיל ריצ'רדס - מרימבה ב-"Down on the Farm"
ברוס בוטניק - הפקה, הנדסה
רון רפאלי - עטיפת אלבום
Ost und West היה כתב עת ציוני לתרבות יהודית ולחכמת ישראל.
מייסדיו ועורכיו היו דייוויס טריטש וליאו וינץ וסגנם היה ארתור זילברגלייט.
כתב העת הופיע עד אוגוסט 1914 כירחון (אחת לחודש).
בתקופת מלחמת העולם הראשונה המשיך להופיע, אך באופן פחות סדיר בין פעמיים בשנה (1915) ועד שמונה פעמים בשנה (1918).
כתב העת ידע קשיים כלכליים, בין 1907 ל-1914 הושכרו מספר עמודים בו לחברת "כל ישראל חברים", בתמורה למימון.
בשנת 1923, עם קריסת כלכלת רפובליקת ויימאר, הוא נסגר.
כתב העת שילב יצירות אמנות, בעיקר תחריטי אר נובו (בעיקר משל אפרים משה ליליין) עם כתיבה אמנותית וביקורתית.
בין הכותבים בו היו בובר, לודוויג גייגר, מכס נורדאו, אלפרד נוסיג, יוסף הלוי, ישראל לוי, דוד צבי מילר, פאביוס שך, אברהם אפשטיין, אדולף רוזנצווייג, ארנו נאדל (עורך מוסף המוזיקה), ותאודור זלוציסטי.
הוא נכתב בגרמנית, והובאו בו לראשונה בשפה זו תרגומים מיידיש.
בכתב עת זה פרסם משיריו המשורר הלא-יהודי בריס פון מינכהאוזן, שהפך לאחר מכן לנאצי.
"Our Song" (בעברית: "הַשִׁיר שֶׁלָנוּ") הוא שיר קאנטרי שבוצע על ידי הזמרת האמריקאית טיילור סוויפט.
השיר נכתב על ידי סוויפט, והופק על ידי נייתן צ'פמן.
הוא פורסם ב-10 בספטמבר 2007 על ידי ביג משין רקורדס בתור הסינגל השלישי מאלבום הבכורה שלה, Taylor Swift.
סוויפט כתבה את השיר עבור מופע הכישרונות של שנת הלימודים הראשונה שלה בתיכון.
הלחן מתבסס בעיקר על ידי בנג'ו, ובתוכן המילולי מתוארים חייהם של זוג צעיר, המחליטים להפוך אותם לשיר
Our Song זכה בעיקר לביקורות חיוביות מצד המבקרים, וחלקם אף טענו כי השיר הוא אחד מהסינגלים הטובים ביותר של סוויפט, ומהווה הצלחה מסחרית.
השיר נכנס אל 30 ו-20 המקומות הראשונים בקנדה הוט 100 ובבילבורד הוט 100, בהתאמה.
בארצות הברית, הסינגל הפך לשיר הראשון של סוויפט שהגיע לראש מצעד שירי הקאנטרי, ושהה במיקום זה במשך שישה שבועות רצופים, וכן זכה לתואר פלטינה משולשת על ידי איגוד תעשיית ההקלטות האמריקאי.
הקליפ הנלווה לשיר הופק על ידי טריי פנג'וי, והיה מועמד פעמיים בטקס פרסי המוזיקה של CMT בשנת 2008, בקטגוריות "קליפ השנה" ו-"קליפ השנה הנשי".
סוויפט ביצעה את השיר בלייב פעמים רבות, ובעיקר כחלק מסיבוב ההופעות הראשון שלה, "Fearless Tour" בין השנים 2009–2010.
סינגל CD - ארצות הברית
כלפי השיר הופנו ביקורות חיוביות, תוך שברולינג סטון הוא דורג במקום ה-26 ברשימת "כל 206 השירים של טיילור סוויפט, לפי דירוג".
"Our Song" בוצע כשיר הפתעה באצטדיון אליג'אנט בלאס וגאס ב-24 במרץ 2023. סוויפט ציינה שהיא קיבלה את הרעיון לבצע אותו מראיון עם ביבדובי, מופע החימום לאותו מופע, שהביעה הערצה לשירים מהאלבום הראשון של סוויפט.
השיר בוצע בפעם השנייה באצטדיון SoFi באינגלווד, קליפורניה ב-4 באוגוסט 2023 יחד עם השיר "You Are in Love".
אזור תאריך יציאה פורמט חברת תקליטים מקור ארצות הברית 10 בספטמבר 2007 רדיו קאנטרי ביג משין 22 בנובמבר 2019 תקליט 7 אינץ'
המכשיר פועל על מערכת הפעלה Android 6.0 Marshmallow והגיע לחנויות ביוני 2016.
מכשיר אאוקיטל K6000 Pro מבוסס על ערכת השבבים MediaTek MT6753 הכוללת מעבד ARM Cortex-A53 בעל 8 ליבות ARMv8-A בתדירות מרבית 1300 מגה-הרץ, עם זיכרון מטמון 512 קילו-בתים בארכיטקטורה 64 ביט הבנוי בטכנולוגיה 28 ננומטר.
ערכת השבבים גם כוללת מאיץ גרפי ARM Mali-T720 MP3 בעל 3 ליבות הפועלות בתדירות 450 מגה-הרץ.לאאוקיטל K6000 Pro זיכרון (RAM) בגודל 3072 מגה-בתים מסוג LPDDR3 הפועל בתדירות 800 מגה-הרץ וגם נפח אחסון (ROM) בגודל 32768 מגה-בתים.
אאוקיטל K6000 Pro פועל על מערכת הפעלה אנדרואיד (מאנגלית: Android) של חברת גוגל (מאנגלית: Google).
נכון לדצמבר 2017 המכשיר משתמש בגרסה 6.0 המכונה בשם מרשמלו אשר הושקה באוקטובר 2015.
המצלמה הראשית של אאוקיטל K6000 Pro ממוקמת בגב המכשיר ומשתמשת בחיישן OmniVision OV13850 אשר פועל בטכנולוגיית PureCel.
בעזרת חיישן בגודל 0.24 אינץ' המכשיר מצלם תמונות סטילס ברזולוציה 1.3 מגה-פיקסלים וסרטי וידאו ברזולוציה 2.06 מגה-פיקסלים בתדירות מרבית 30 פריימים לשנייה.
העדשה של המצלמה הראשית מספקת צמצם f/2.
המצלמה המשנית המכונה בשם סלפי (מאנגלית: selfie) ממוקמת ליד המסך של המכשיר ומשתמשת בחיישן OmniVision OV5670 אשר פועל בטכנולוגיה CMOS BSI 2 (backside illumination 2).
בעזרת החיישן אאוקיטל K6000 Pro מצלם תמונות סטילס ברזולוציה 0.5 מגה-פיקסלים וסרטי וידאו ברזולוציה 0.92 מגה-פיקסלים בתדירות מרבית 30 פריימים לשנייה.
מסך המכשיר בגודל 5.5 אינץ' אשר עושה שימוש בטכנולוגיה IPS אשר תופס קרוב ל-70.8 אחוז מפני השטח של הטלפון.
רזולוציית המסך היא 1080X1920 פיקסלים בעומק הצבע 24 ביט, המספקת צפיפות 401 פיקסלים לאינץ'.
בעזרת הסוללה בגודל 6000 מילאמפר-שעות שעשה שימוש בטכנולוגיה ליתיום פולימר, אאוקיטל K6000 Pro מספק זמן דיבור ברשתות דור שני של 46 שעות וזמן המתנה של 360 שעות.
ברשתות דור שלישי המשיר מספק זמן דיבור של 46 שעות וזמן המתנה של 360 שעות.
סלקום - מספר התדרים הנתמכים ברשת סלקום הוא שלוש מתוך ארבע.
גולן טלקום - מספר התדרים הנתמכים ברשת גולן טלקום הוא שלוש מתוך ארבע.
הוט מובייל - מספר התדרים הנתמכים ברשת הוט מובייל הוא חמש מתוך חמש.
פרטנר תקשורת - מספר התדרים הנתמכים ברשת פרטנר תקשורת הוא חמש מתוך חמש.
פלאפון תקשורת - מספר התדרים הנתמכים ברשת פלאפון תקשורת הוא שתיים מתוך שלוש.
רמי לוי - מספר התדרים הנתמכים ברשת רמי לוי הוא שתיים מתוך שלוש.
נכון לדצמבר 2017 בהתאם לנתונים שפורסמו באתר השוואת מחירים צ'יינה פרייס, אאוקיטל K6000 Pro נמכר בחנויות אינטרנט העולמיות במחירים שנעים בין 320 לבין 790 שקלים.
Our Day Will Come (בעברית: היום שלנו עוד יגיע) הוא שיר פופולרי שנכתב בשנת 1963 על ידי בוב היליארד ומורט גרסון והופק על ידי אלן סטנטון.
את גרסתו המקורית שרה הלהקה רובי והרומנטיקס .
היה זה שיר הנושא של הסרט Our Day Will Come, שיצא בשנת 2010.
השיר הצליח לכבוש את פסגת מצעד הבילבורד הוט 100, ובשיאו הצליח להגיע אל המקום ה-38 במצעד הסינגלים הבריטי.
בין השנים 1963–2015, יצאו לשיר מאות גרסאות כיסוי, ובשנת 1996 הוציאה כריסטינה אגילרה גרסת דמו לשיר, אך היא לא יצאה כסינגל רשמי מאף אלבום שלה.
בשנת 2011, הוציאה ויינהאוס גרסת כיסוי מצליחה לשיר, שיצאה גם ב-2 בנובמבר 2017, כסינגל השני והאחרון מתוך אלבום האוסף הראשון שלה, שיצא לאחר מותה, Lioness: Hidden Treasures.